### Beslutning

Fremsendes til Kulturudvalget til behandling i henhold til beslutning i byrådets møde den 25. marts 2020.

### Resumé

I forbindelse med Byrådets vedtagelse af Budgettet for 2020 blev der under overskriften [adresse] som musikby afsat 1. mio. kr. til en styrkelse af [adresse] indsats for udviklingen af den rytmiske musik som et kreativt erhverv.

Nærværende indstilling indeholder anbefaling af udmøntningen af bevillingen, herunder den organisatoriske placering i Borgmesterens Afdeling/Erhverv og Bæredygtig Udvikling og Magistratsafdelingen for Kultur og Borgerservice/Kulturforvaltningen.

### Indstilling

Det indstilles:

At 1)     Bevillingen på 1 mio. kr. udmøntes til beslutning i Borgmesterens Afdeling og Magistratsafdelingen for Kultur og Borgerservice efter indstilling fra en ekspertgruppe med henblik på oprettelse af en musikerhvervspulje til udvikling af erhvervsrelaterede projekter inden for rytmisk musik.

### Sagens forløb

16-03-2020 Magistraten
Fremsendes til [adresse] med bemærkning, at Magistraten i mødet den 16. marts 2020  anbefaler, at byrådet tiltræder Borgmesterens Afdeling og Magistratsafdelingen for Kultur og Borgerservices indstilling af 10. marts 2020.
 25-03-2020 Aarhus Byråd
Fremsendes til Kulturudvalget til behandling i henhold til beslutning i byrådets møde den 25. marts 2020.
 01-04-2020 Kulturudvalget

Sagen blev udsat til behandling på udvalgets næste møde.

Baggrunden for udsættelsen er, at udvalget på næste møde kan tage højde for de nationale tiltag, som regeringen i øjeblikket arbejder på.

 20-05-2020 Kulturudvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 27-05-2020 [adresse]
Henry Hansen og Magistratsafdelingen for Kultur og Borgerservice med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Kulturudvalget af 20. maj 2020.